钦定古今图书集成/明伦汇编/氏族典/第074卷 > 朱衡
## 钦定古今图书集成/明伦汇编/氏族典/第074卷 > 朱衡

按《明外史朱衡传》：“衡字士南，万安人。嘉靖十一年进
士，历知尤溪、婺源，有治声。迁刑部主事，历郎中，出为
福建提学副使，累官山东布政使。三十九年进右副
都御史，巡抚登莱，召为工部右侍郎。四十四年进南
京刑部尚书。其秋，河决沛县，改衡工部尚书兼右副
都御史，总理河漕。河道都御史潘季驯忧去，诏衡兼”
理其事。隆庆元年加太子少保。明年召还部。六年诏
兼左副都御史，经理河道。穆宗崩，大学士高拱以山
陵工请召衡。会邳州工竣，衡遂还朝。衡先后在部，禁
止工作，裁抑浮费，所节省甚众。性强直，遇事不挠，不
为张居正所喜。万历二年，给事中林景劾衡刚愎
无人臣礼。衡再疏乞休。诏加太子太保，驰驿归。其年
夏，大雨坏昭陵祾恩殿。追论督工罪，夺宫保。卒，年七
十三。